ОПШТИНА ВЕЛИКО ГРАДИШТЕ

ОПШТИНСКА УПРАВА

Одељење за инспекцисјке послове

Општинска инспекција за заштиту животне средине

Број: 501- 18/2020-04

Датум: 12.02.2020 године

ВЕЛИКО ГРАДИШТЕ

МИНИСТАРСТВО ЗАШТИТЕ ЖИВОТНЕ СРЕДИНЕ

Сектор за надзор и предострожност у животној средини

Одсек за координацију поверених послова

Др. Ивана Рибара 91

11070 Нови Београд

Поштовани,

Сходно чл. 44. Закона о инспекцијском надзору („Сл. гл. РС“, бр. 36/15, 44/18-др. закон и 95/18), а ради добијања сагласности, достављам Вам:

**ГОДИШЊИ ИЗВЕШТАЈ О РАДУ ОПШТИНСКЕ ИНСПЕКЦИЈЕ ЗА ЗАШТИТУ ЖИВОТНЕ СРЕДИНЕ ЗА 2019. ГОДИНУ**

Инспектор: Сузана Васиљевић - руководилац Одељења за инспекцијске послове

Поверене послове из надлежности општинске инспекције за заштиту животне средине ОУ општине Велико Градиште у 2019.години обављао је руководилац Одељења за инспекцијске послове које се састоји од 5 (пет) врста инспекција, коме је реферат инспекцијског надзора из области заштите животне средине уз постојећи реферат додељен током 2019.године након усвајања Годишњих планова за 2019.годину и који је овлашћен и врши у случају спречености или одсуства другог инспектора и друге врсте инспекцијских надзора, те су током 2019.године вршени само ванредни инспекцијски надзори по представкама.

1. **Број спречених или битно умањених вероватних настанка штетних последица по законом заштићена добра, права и интересе (превентивно деловање инспекције)**

Није било превентивних мера изречених записником или решењем у складу са одредбама члана 26. Закона о инспекцијском надзору (''Службени гласник Републике Србије, број 36/15, 44/18 – др. закон и 95/18).

Надзираним субјектима посебно је указивано на надлежности инспекције за заштиту животне средине на општинском и републичком нивоу, као и на њихове обавезе везано за примену одредби важећих законских прописа.

Превентивно деловање инспекције за заштиту животне средине остварено је делом и објављивањем контролних листа из различитих области заштите животне средине.

1. **Обавештавање јавности, пружање стручне и саветодавне подршке надзираним субјектима или лицима која остварују одређена права у надзираним субјектима или у вези са надзираним субјектима, укључујући издавање аката о примени прописа и службене саветодавне посете, превентивним инспекцијским надзорима и другим активностима усмереним ка подстицању и подржавању законитости и безбедности пословања и поступања и спречавању настанка штетних последица по законом и другим прописом заштићена добра, права и интересе, са подацима о броју и облицима ових активности и кругу лица обухваћених тим активностима (превентивно деловање инспекције)**

Инспектор је током извештајног периода, службено-саветодавно без захтева надзираних субјеката а у непосредном контакту са потенцијалним надзираним субјектима - угоститељима, давао усмена појашњења у вези законских обавеза из Закона о заштити од буке у животној средини .

1. **Ниво усклађености пословања и поступања надзираних субјеката са законом и другим прописом, који се мери помоћу контролних листи**

|  |  |
| --- | --- |
| критичан ризик | 0 |
| висок розик | 0 |
| средњи ризик | 0 |
| низак ризик | 0 |
| незнатан ризик | 0 |

Током 2019.године вршени су само ванредни инспекцијски надзори по представкама тако да није било коришћења контролних листи.

Објављене контролне листе су доступне на интернет страници <http://velikogradiste.rs/inspektsija-za-zashtitu-zhivotne-sredine/>

1. **Број откривених и отклоњених или битно умањених насталих штетних последица по законом заштићена добра, права и интересе (корективно деловање инспекције)**

Инспекција за заштиту животне средине поступала је у складу са својим правима, дужностима и овлашћењима у којима је на основу утврђеног чињеничног стања донела 1. решење којим су наложене мере за отклањање уочених незаконитости.

Инспектор је извршио ванредне инспекцијске надзоре највише у области заштите од буке у животној средини током којих је открио и једним записником наложио мере за отклањање или битно умањење штетних последица по животну средину у складу са чланом 27. ЗОИН.

1. **Број утврђених нерегистрованих субјеката и мерама спроведеним према њима**

Није било откривених нерегистрованих субјеката.

1. **Мере предузете ради уједначавања праксе инспекцијског надзора и њиховом дејству**

За све инспекторе у оквиру Одељења за инспекцијске послове ОУ општине Велико Градиште направљени су нови обрасци копирајућих записника за рад на терену који садрже све елементе у складу са чл. 35. Закона о инспекцијском надзору. Напомене, односно упутства за попуњавање записника одштампане сваком инспектору уз сваку књигу записника па су умногоме записници уједначени у начину попуњавања.

1. **Остварењу плана и ваљаности планирања инспекцијског надзора, нарочито о односу редовних и ванредних инспекцијских надзора, броју редовних инспекцијских надзора који нису извршени и разлозима за то, као и о броју допунских налога за инспекцијски надзор;**

Реферат инспекцијског надзора из области заштите животне средине додељен ми је као Руководиоцу Одељења за инспекцијске послове уз постојећи реферат уместо претходног реферата општинског туристичко-комуналног инспектора током 2019.године након усвајања Годишњих планова инспекција за 2019.годину тако да у извештајном периоду нису вршени редовни инспекцијски надзори.

1. **Ниво координације инспекцијског надзора са инспекцијским надзором кога врше друге инспекције**

У току новембра 2019.године затражена је помоћ од Републичке инспекције заштите животне средине у Пожаревцу по питању пристигле представке везано за квалитет ваздуха из фабрике уља „Дунавка“ ДОО у Великом Градишту. Осим упућивања на то да је то сада надлежност општинске инспекције друге врсте координације или стручног савета није било.

1. **Материјални, технички и кадровским ресурсима које је инспекција користила у вршењу инспекцијског надзора и мерама предузетим у циљу делотворне употребе ресурса инспекције и резултатима предузетих мера**

Послове из надлежности општинске инспекције за заштиту животне средине ОУ општине Велико Градиште обавља један извршилац, дипломирани економиста по струци, који је уједно и руководилац Одељења за инспекцијске послове које чини 5 (пет) врста инспекција ( поред заштите животне средине у саставу Одељења су и грађевинска -1 инспектор, саобраћајна – 1 инспектор, туристичка - 1 инспектор и комунална инспекција – 2 инспектора за целу територију општине ) и који је овлашћен и врши у случају спречености или одсуства другог инспектора и друге врсте инспекцијских надзора што ће се сигурно и у будуће одражавати на број извршених инспекцијских надзора и квалитет истих.

Потребе општинског инспектора за заштиту животне средине у смислу материјалне и кадровске опремљености наведене су у Годишњем Плану за 2020-ту годину који је добио позитивно мишљење Министарства заштите животне средине РС и послат је Координационој комисији за инспекцијски надзор.

1. **Придржавање рокова прописаних за поступање инспекције**

Сви рокови за поступање инспекције испоштовани су у складу са законом.

1. **Законитост управних аката донетих у инспекцијском надзору (број другостепених поступака, њихов исход, број покренутих управних спорова и њихов исход)**

У 2019-тој години није било покренутих другостепених поступака односно, није било жалбе на донето решење општинске инспекције за заштиту животне средине, нити другостепених управних спорова.

1. **Поступање у решавању приговора и притужби на рад инспекције, са исходима тог поступања, уз посебно истицање броја поднетих приговора и притужби и области рада на које су се односили**

У 2019. години није било је притужби на рад општинског инспектора за заштиту животне средине.

1. **Програмими стручног усавршавања који су похађали инспектори, односно службеници овлашћени за вршење инспекцијског надзора (област стручног усавршавања и тематске целине програма обуке, као и број учесника у свакој тематској целини, а ако је по завршетку програма вршена провера знања учесника и подаци о оствареном успеху)**

Током 2019.године није било стручног оспособљавања и усавршавања инспектора за заштиту животне средине

.

1. **Иницијативе за измене и допуне закона и других прописа;**

**/**

1. **Мере и провере предузете у циљу потпуности и ажурности података у информационом систему**

Нису предузимане мере и провере у 2019-тој години уколико се мисли на информациони систем Е-инспектор.

Општински инспектор за заштиту животне средине у свом раду за потребе инспекцијског надзора користи информационе податке АПР, РГЗ, добија податке од МУП РС и користи их у складу са одредбама Закона о заштити података о личности, а служи се и евиденцијама података Одељења за урбанизам, комунално-стамбено и имовинско правне послове и Одељења за привредни и економски развој и дијаспору и заштиту животне средине ОУ општине Велико Градиште. Истовремено се врши евидентирање предмета кроз референтске књиге и електронску евиденциону базу предмета.

1. **Стање у области извршавања поверених послова инспекцијског надзора**

У 2019 години, инспекција ЗЖС је извршила укупно 5. ванредних инспекцијских надзора покренутих по представкама. Целокупни резултати приказани су у табели Годишњег извештаја Министарства заштите животне средине намењеној повереним пословима ЈЛС. Садржај 6-e представке био је преурањеног карактера јер су се потписници петиције жалили на изградњу грађевинског објекта који би се по њиховим сазнањима користио за узгој пилића а чија изградња у моменту подношења представке није била ни започета. Са инвеститором је обављен стручно-саветодавни разговор, предочене су му законске обавезе уколико намена објекта буде била узгој пилића након чега се обратио надлежној служби ОУ захтевом за процену утицаја на животну средину.

***Проблеми у раду:***

* Потребно је обезбедити минимум још један аутомобил за потребе општинске инспекције за заштиту животне средине обзиром да Одељење за инспекцијске послове има више врста инспекција а само један аутомобил на располагању.

1. **Исходи поступања правосудних органа по захтевима за покретање прекршајног поступка, пријавама за привредни преступ и кривичним пријавама које је поднела инспекција.**

Општински инспектор за заштиту животне средине током 2019.године није имао покретање поступака пред правосудним органима РС.

Прилог:

- Табела за ЈЛС

Достављено:

- Наслову

- Архиви ОУ-е

Руководилац Одељења за инспекцијске послове и

општински инспектор за заштиту животне средине

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Сузана Васиљевић